ASIAN แรงต่อเนื่อง! 11 วันวิ่งแล้ว 80% ฟากโบรกฯเตือนระวังการเข้าลงทุนหลังราคาเกินเป้าหมาย
ASIAN แรงต่อเนื่อง! 11 วันวิ่งแล้ว 80% ฟากโบรกฯเตือนระวังการเข้าลงทุนหลังราคาเกินเป้าหมาย โดย ณ เวลา 11.47 น. ราคาหุ้นอยู่ที่ 9.45 บาท บวก 1.50 บาท หรือ 18.87% ด้วยมูลค่าซื้อขาย 798.72 ล้านบาท 
2 ส.ค. 2561

ผู้สื่อข่าวรายงานว่า ราคาหุ้น บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ล่าสุด ณ เวลา 11.47 น. อยู่ที่ 9.45 บาท บวก 1.50 บาท หรือ 18.87% สูงสุดที่ 9.80 บาท ต่ำสุดที่ 7.90 บาท ด้วยมูลค่าซื้อขาย 798.72 ล้านบาท โดยราคาหุ้นปรับตัวขึ้นแรงในช่วง 11 วันที่ผ่านมาโดยนับตั้งแต่หุ้นยืนที่ระดับ 5.25 บาท เมื่อวันที่ 16 ก.ค.จนถึงล่าสุดหุ้นปรับตัวขึ้นแล้ว 80%

ด้านบล.กรุงศรี ระบุในบทวิเคราะห์ ASIAN ที่ได้ประโยชน์จากเงินบาทอ่อนค่า เนื่องจากจัดเป็นหุ้นส่งออกตัวหนึ่ง โดยให้ราคาเป้าหมายที่ 5.70 บาท/หุ้น และขณะนี้ราคาได้ขึ้นมาสูงกว่าราคาเป้าหมายแล้วจึงควรระมัดระวังการลงทุนด้วย